***SINDICATUL MEDICILOR PROMEDICA***

*Mun. Craiova, str. Tabaci, Nr. 1, Jud. Dolj*

*Tel./fax: 0351.421.529*

*Cod postal: 200642*

*E-mail:* [*sindicatulpromedica@gmail.com*](mailto:sindicatulpromedica@gmail.com)

Site:[*https://sindicatpromedica.ro*](https://sindicatpromedica.ro)

**C Ă T R E** **MINISTERUL MUNCII ȘI JUSTIȚIEI SOCIALE**

str. Dem.I.Dobrescu nr.2 - 4 sectorul 1 Bucureşti, cod poștal 010026

[http://www.mmuncii.gov.ro](http://www.mmuncii.ro/)

Tel.: 0213158556

**În atenția** D-lui Director al Cabinetului Ministrului Muncii și Justiției Sociale

Prin prezenta vă solicităm respectuos **programarea unei întrevederi** pentru a vă aduce la cunoștință aspecte importante pentru membrii noștri de sindicat - medici, farmaciști, biologi, biochimiști medicali și chimiști medicali.

1. Ca urmare a faptului că modul de organizare a profesiei și denumirea profesiilor celor care lucrează în funcția de farmacist, biolog, biochimist și chimist în sistemul sanitar din Rămânia fac obiectul unor propuneri de modificare a Legii privind exercitarea profesiilor în sistemul de sănătate și Legii nr.200/2004 privind recunoașterea diplomelor și calificărilor profesionale pentru profesiile reglementate din România, apreciem că se impune discutarea acestor aspecte alături de cele legate de salarizarea acestei categorii profesionale (PLx 422/2018).

2. Distinct de situația farmaciștilor, biogilor, chimiștilor și biochimiștilor din sistemul sanitar, sindicatul nostru este mandatat să ridice în fața dumneavoastră și problemele legate de **programul de lucru în spitale și concediul de odihnă pentru medicii care sunt și cadre didactice universitare**.

Arătăm că începând cu anii 2016-2017 am realizat o serie de demersuri către conducerea spitalelor județene din Dolj, Gorj, Iași, Cluj, Timișoara, București, precum și către Inspectoratele Teritoriale de Muncă din aceste județe, în încercarea de a stabili în mod corect și legal **norma de lucru** pentru medicii angajați atât ai unităților sanitare publice, cât și ai universităților de medicină și farmacie, aceștia fiind încadrați cu ½ normă, dar efectuând practic o normă întreagă, ca urmare a interpretării defectuoase a legii. Răspunsurile venite din partea ITM-urilor au fost, de-a lungul timpului, contradictorii, motiv pentru care apreciem că se impune discutarea acestor probleme la un alt nivel.

Pe de altă parte, se pune problema concediului de odihnă, situația reală arătând că doar unele dintre clinicile universitare acordă concediul de odihnă (ex. Timișoara, București), în timp ce majoritatea clinicilor în care sunt integrați medici universitari nu acordă și nu au acordat niciodată concediu de odihnă .

Aceste două aspecte dorim să le aducem în atenția dumneavoastră, motiv pentru care ***vă solicităm să ne acordați audiența cât mai curând posibil***, urmând a ne comunica data și ora la care apreciați că putem fi primiți.

Vă mulțumim anticipat și vă dorim să aveți spor în tot ceea ce faceți,

Sindicatul Medicilor Promedica

Președinte,

Dr. Eleodor Cârstoiu